Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
USA:n lainsäätäjät patistavat presidentti Obamaa -
päättämään nopeasti Israelille annettavasta puolustusapupaketista.
Se takaisi Israelille etulyöntiaseman uhkien keskellä.
USA:n ulkoministeri Kerry tapasi Iranin ulkoministeri Zarifin.
Kerry ilmoitti, että USA ei vastusta -
ulkomaisten pankkien harjoittamaa liiketoimintaa Iranin kanssa -
Iranin ydinsopimuksen mukaisesti.
Etelä-Afrikka ja Iran solmivat taloussopimuksia -
ja pyrkivät vahvistamaan suhteitaan.
83 USA:n lainsäätäjää patisti kirjeellä presidentti Obamaa -
päättämään pikaisesti Israelille annettavasta puolustuspaketista.
Sillä varmistettaisiin Israelin alueel- linen etulyöntiasema uhkien keskellä.
USA lupasi Israelille niin kutsutun hyvityspaketin sen jälkeen, -
kun suurvallat ja Iran solmivat ydinsopimuksen.
Iran, Israelin arkkivihollinen, vaatii avoimesti juutalaisvaltion tuhoa.
Tämä tavoiteltu sopimus korvaisi -
pitkäaikaisen, v. 2018 umpeutuvan yhteisymmärryspöytäkirjan, -
jonka myötä USA on antanut Israelille 3 miljardia dollaria vuosittain.
Israel on hankkinut Yhdysvalloilta aseita kyseisellä summalla.
Ydinsopimuksen jälkeen Israel on vaatinut, -
että vuosittaista summaa tulisi lisätä 4,5 miljardiin dollariin.
Obaman hallinto on kuitenkin tarjon- nut vähemmän, noin 3,7 mrd. dollaria.
Israelin turvallisuusviranomaiset -
sanovat summaa niukaksi Iranin pyrkimysten valossa, -
etenkin nyt kun Iranin taloutta heikentäneet pakotteet on purettu.
Obaman hallinnon tavoite on solmia 10-vuotinen puolustusapusopimus -
ennen Obaman kauden päättymistä.
Se osoittaisi Obaman sitoutumisen Israelin turvallisuuteen.
Valkoinen talo neuvottelee parhaillaan asiasta Israelin kanssa.
USA:n antaman tuen on tarkoitus vahvistaa Israelia sotilaallisesti -
ja suoda Israelille teknologinen etu- matka sen arabinaapureihin nähden -
Lähi-idän uhkien keskellä.
USA:n ulkoministeri Kerry ja Iranin ulkoministeri Zarif -
tapasivat New Yorkissa. Kerry ilmoitti,-
että USA ei vastusta ulkomaisten pankkien liiketoimintaa Iranin kanssa -
heinäkuussa 2015 solmitun ydinsopimuksen ehtojen mukaisesti.
On ilo tavata ulkoministeri Zarif tänään -
ja jatkaa keskustelua yhteisen toimintasuunnitelman toteuttamisesta.
Meillä oli erittäin hedelmällinen tapaaminen aiemmin viikolla.
Vaihdoimme monia ajatuksia. Puhuimme myös haasteista.
Päätimme varmasti molemmat tehdä hieman kotiläksyjä -
ja tulla tänään takaisin jatkamaan keskustelujamme.
Haluan ensinnäkin mainita yhdestä asiasta, josta olemme keskustelleet.
Kuten presidentti Obama on sanonut, samoin valtiovarainministeri Lew, -
minä ja muut olemme myös toistuvasti sanoneet: -
Yhdysvallat ei aio seistä liiketoimien tiellä.
Liiketoimintahan on ollut sallittua sen jälkeen, -
kun Iranin ydinsopimus astui voimaan.
Olemme lupaustemme mukaisesti purkaneet Iranilta pakotteet.
Näin ollen ulkomaisten pankkien on nyt mahdollista -
harjoittaa liiketoimintaa Iranin kanssa.
Valitettavasti joillakin ulkomaisilla pankeilla on ilmennyt -
hämmennystä asiassa, ja yritämme selvittää näitä parhaamme mukaan.
Iranin ulkoministeri Zarif iloitsi Kerryn lausunnosta. Hän korosti, -
että vaikka USA:lla ja Iranilla on useita merkittäviä erimielisyyksiä, -
ydinsopimus solmittiin kuitenkin myös Venäjän, Kiinan, Britannian, -
Ranskan ja Saksan kanssa, ei siis yksinomaan USA:n kanssa.
Zarif painotti, että heinäkuussa 2015 solmitun sopimuksen -
on tuotettava tulosta, -
jotta sen tuomat hyödyt edesauttavat kansainvälisten ongelmien ratkomista.
Toivomme, että ulkoministeri Kerryn sanat -
ovat alkua lukkiutuneen tilanteen avautumiselle.
Pankithan ovat olleet huolissaan siitä,-
miten USA on toiminut ydinsopimuk- seen liittyvien velvoitteiden suhteen.
Meillä on edelleen erimielisyyksiä USA:n kanssa.
Kyse on vakavista erimielisyyksistä monilla alueilla.
Olemme kuitenkin yhdessä P5+1-maiden kanssa -
päättäneet käsitellä näitä asioita. Haluamme osoittaa, -
että P5+1 ja Iran ovat pystyneet ratkaisemaan erittäin vaikean aiheen -
neuvottelemalla, ja mielestäni on välttämätöntä jatkaa samalla tavalla.
Toivon, että näemme merkittäviä askelia, -
joiden myötä iranilaiset huomaavat ydinsopimuksen tuomat edut.
Niin voimme siirtyä eteenpäin -
tämän tärkeän sopimuksen pidemmän aikavälin vaikutuksiin.
Niiden tulisi luoda perustus -
kansainvälisten kysymysten ratkaisemista varten.
Sitten Teheraniin: Etelä-Afrikan presidentti Jacob Zuma -
toi korkean tason bisnes- delegaation valtiovierailulle Iraniin.
Maat solmivat kahdeksan kahdenvälistä sopimusta.
Iranin presidentti Ruhani otti Zuman vastaan virallisin valtiomenoin.
Sen jälkeen Etelä-Afrikan ja Iranin hallitusministerit solmivat sopimuksia.
Osa näistä oli yhteisymmärrys- pöytäkirjoja koskien yhteistyötä -
eri aloilla: kaupassa ja teollisuudessa, maataloudessa, vesivarojen hoidossa,
taiteessa ja kulttuurissa sekä tietojenvaihdossa.
Keskustelimme tässä hengessä tänään monista eri mekanismeista, -
joita voimme hyödyntää -
lujittaaksemme politiikkaan, kauppaan, -
sijoituksiin ja talouteen liittyviä suhteita maittemme välillä.
Vierailun on tarkoitus vahvistaa Etelä-Afrikan ja Iranin suhteita.
Zuman mukaan mailla on tärkeä historiallinen ja diplomaattinen side.
Egyptin turvallisuusvoimat käyttivät kyynelkaasua -
presidentti al-Sisin vastaisen mielenosoituksen hajottamiseksi.
Näin saatiin estettyä oppositioryhmien suunnittelemat -
laajemmat mielenosoitukset.
Sosiaalisessa mediassa jaetuista videoista näkyy, -
miten hallitusta vastustavat mielenosoittajat -
marssivat Kairon kaduilla ennen protestin hajottamista.
Protestoijien määrä jäi ennakoitua pienemmäksi, -
sillä poliisin kerrotaan pidättäneen yli 90 ihmistä -
epäiltynä väkivaltaisten protestien suunnittelemisesta.
Hävittäjäkoneet ja helikopterit kiertelivät Kairon yllä.
Turvallisuusjoukot puolestaan estivät ripeästi mielenosoituksia -
tukkimalla Tahririn aukiolle johtavia teitä.
Aukiolla järjestetyt satojentuhansien ihmisten mielenosoitukset -
ovat johtaneet viime vuosina kahteen vallankaappaukseen.
Egyptin sisäministeriöltä ei saatu kommenttia asiasta tuoreeltaan.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman